Tucsonin joukkoampuminen

Tucsonin joukkoampuminen tapahtui 8. tammikuuta 2011 Tucsonissa Arizonassa Yhdysvalloissa. Kuusi ihmistä sai surmansa ja neljätoista haavoittui. 

Joukkoampuminen tapahtui Safeway-ruokakaupan ulkopuolella La Toscana Village -kauppakeskuksessa, jossa Arizonan osavaltion kongressiedustaja Gabrielle Giffords oli pitämässä puhetta teemalla "Congress on Your Corner" kello kymmeneltä paikallista aikaa.CNN "Police 'actively pursuing' second person in Tucson shooting"  Viitattu 9.1.2011  Kesken puheen häntä ammuttiin lähietäisyydeltä päähän. Yksi välikohtauksessa kuolleista oli liittovaltion tuomari John Roll. Surmansa sai myös yhdeksänvuotias lapsi. Ampujaksi epäilty nuori mieshenkilö saatiin kiinni sivullisen kampitettua hänet.

Tapahtuman tutkintaan osallistui 250 FBI:n agenttia ja 130 paikallista etsivää, jotka haastattelivat yli 300 todistajaa. video kohdassa 00:48 Marraskuussa 2012 Jared Lee Loughner tuomittiin teoista seitsemään elinkautiseen sekä 140 vuoden vankeuteen.

 Tapahtumien kulku 
Poliisin mukaan Loughner oli samana aamuna yrittänyt ostaa kahdesti patruunoita. 7. tammikuuta hän oli ollut koko yön pois kotoaan, ja klo 23.35 hän jätti kinofilmirullan kehitettäväksi Walgreens-kauppaan. Tämän jälkeen hän kirjautui Motel 6:n asukkaaksi. Seuraavassa poliisin jälkikäteen julkaisema lista päivän tapahtumista:

Klo 2.19 Loughner palasi Walgreensille hakemaan kehittämänsä kuvat. Tapahtumalistan luovuttanut sanoo, että kuvissa Lougner poseerasi aseen kanssa pukeutuneena stringeihin ja näytellen paljasta takapuoltaan.
Klo 4.12 Loughner, kuva kädessään, kirjautui MySpace-sivustolle ja kirjoitti: "Hyvästi ystävät", ja lisäsi yhden kuvan. Poliisi ei kerro mitä kuva esitti.
Noin klo 7.00 Loughner meni Wal-Mart-kauppaan ja yritti turhaan ostaa patruunoita.
Noin klo 7.20 Loughner meni Super Wal-Martiin ja osti sieltä patruunoita ja mustan repputyylisen laukun. Aiemmin viranomaiset sanoivat Loughnerin ostaneen 30. marraskuuta pistoolin. He uskovat torstaina löytyneen mustan repun olevan Loughnerin hylkäämä, ja reppu sisälsi 9 mm:n patruunoita.
Klo 7.30 Arizonan kalastus- ja riistanhoitoviraston virkamies pysäytti ja varoitti Loughneria punaisia päin ajamisesta.
Klo 7.31–9.40 Loughner palasi asunnolleen, otti autostaan mustan repun, ja tavattuaan isänsä Randy Loughnerin hän jatkoi kulkua jalan.
Klo 9.41–9.54 taksikuski otti Loughnerin kyytiin Circle K -kaupan läheltä ja jätti hänet pois Safeway-ostoskeskuksessa. Myös taksikuski tuli ostoskeskukseen sisään saadakseen maksun matkasta. Paikalla ollut Giffordsia avustanut vapaaehtoistyöntekijä ja silminnäkijä Alex Villecin mukaan Loughner oli itsevarma teosta ja kohteesta kysyessään tältä: "Onko hän [Giffords] siellä?", johon Villec vastasi myöntävästi, että hän pääsee tapaamaan häntä noin vartin päästä, mutta hänen pitää jonottaa vuoroaan, kuten muidenkin.Witness and event organizer Alex Villec talked to Jared Loughner moments before Giffords shot , Viitattu 16.1.2011 silminnäkijän haastattelu.Washington Times: Tucson shootings a federal case, viitattu 18.1.2011, Event volunteer Alex Villec said Mr. Loughner "was definitely on a mission."'It was clear who (gunman) was going for,' witness says, viitattu 18.1.2011.
Klo 10.10 Loughner avasi tulen ja haavoitti vakavasti Giffordsia ja surmasi kuusi henkilöä, joukossa tuomari John Roll, 9-vuotias tyttö ja Giffordsin avustaja. Kauppakeskuksen asiakkaista Patricia Maisch oli ensimmäinen, joka yritti saada Lougnerilta asetta pois siinä onnistumatta. Hän kuitenkin sai häneltä toisen, täyden pistoolin lippaan pois, ennen kuin tämä ehti sitä ladata. Col Bill Badger sai otettua Loughneria käsivarresta kiinni, kun tämä oli aikeissa ladata kolmannen lippaan pistooliin. Kolmas, käyttämätön lipas sisälsi FBI:n mukaan 31 patruunaa.Videos of FBI Giffords' press conferences , viitattu 18.1.2011 tarkentuneisiin tietoihin Lougnerin taltuttamisesta ja aseen lippaista. FBI:n lehdistölle puhunut henkilö ensimmäisessä videossa.
Klo 10.11 Soittoja hätänumeroon alkoi tulla ampumisista, ja neljä minuuttia myöhemmin poliisi saapui paikalle ja otti taltutetun Loughnerin kiinni. Lääkintähenkilöstö ja muu pelastushenkilökunta saapuivat myös pian.
Klo 10.41 Giffords vietiin 8 mailin päähän University Medical Center -sairaalaan. Lääkärien mukaan Giffords tuotiin toimenpidehuoneeseen 38 minuuttia ammuskelun alkamisen jälkeen.
Klo 19.00 viranomaiset määräsivät Loughnerin asunnon tutkittavaksi, ja poliisi ja FBI viipyivät siellä seuraavaan aamuun asti keräämässä todistusaineistoa.Usa Today: Timeline shows Loughner's actions hours before arrest, USA today, News, ajankohta 14.1.2011

Neljätoista ihmistä haavoittui, mukaan lukien Giffords ja hänen kaksi alaistaan Pam Simon ja Ron Barber. Viiden haavoittuneen tila oli aluksi kriittinen.Deadly Ramapge Complete Coverage , viitattu 10.1.2011, kartan tiedot haavoittuneiden hoidosta  10. tammikuuta Giffords oli ainoa haavoittuneista, jonka tila oli edelleen kriittinen. Haavoittuneista kolmen tila oli vielä jokseenkin vaikea, kuusi kohtuullisessa kunnossa ja yksi haavoittunut oli saanut lähteä jo sairaalasta.Arizona shooting: Latest developments  CNN 9.1.2011 

 Tekijä 
Poliisi pidätti tapahtumapaikalta pakoa yrittäneen 22-vuotiaan Jared Lee Loughnerin. Aluksi poliisi uskoi Loughnerin tulleen paikalle jonkun toisen henkilön seurassa, mikä kuitenkin myöhemmin osoittautui taksikuskiksi, joka oli lähtenyt Loughnerin perään saadakseen maksun taksimatkasta. Loughner oli hakenut vuonna 2008 asevoimiin, mutta häntä ei ollut hyväksytty palvelukseen. Loughnerin lempikirjoja olivat muun muassa Adolf Hitlerin Taisteluni ja Karl Marxin Kommunistisen puolueen manifestin.

Loughnerin käyttäjätunnus YouTube-palvelussa oli "Classitup10".Arizona massacre suspect: 'Kind of a troubled past' , viitattu 10.1.2011Witness: Arizona gunman 'was ready for war'  CNN, viitattu 10.1.2011 FBI ilmoitti tutkivansa kaikki Lougnerin YouTube-videot, internetkirjoitukset ja sähköpostit, joita myös lainattiin useissa uutisissa.Videos of FBI Giffords' press conferences , video 2, viitattu 18.1.2011 Muutama tunti ennen ampumatapausta Loughnerin Myspace-sivulle oli päivitetty tekstit: "Hyvästi", ja hän oli sanonut ystävilleen: "Älkää sitten olko vihaisia minulle."Shooting suspect posted angry online comments, The Times of India, 9.1.2011.

 Oikeudenkäynti 
Loughner pidettiin vangittuna ennen oikeudenkäyntiä.15.com Tucson shooting suspect held without bail  10. tammikuuta kaikki Tusconin tuomarit ilmoittivat jääväänsä itsensä oikeusprosessistaJohnson, Kevin: "In Loughner case, Ariz. federal judiciary considers recusal". USA Today, viitattu 16.1.2011, ja seuraavana päivänä loput Arizonan liittovaltion tuomarit ilmoittivat saman, koska heillä oli ollut yhteyksiä edesmenneeseen tuomari John Rolliin.O'Neill, Ann: "Lawyer keeps even the most loathed criminals off death row" . CNN, viitattu 16.1.2011 Oikeusprosessi siirrettiin San Diegon alueen tuomarin Larry Burnssin hoidettavaksi.Reilly, Ryan J: "Due To Arizona Conflicts, California Judge Takes Over Loughner Case".  viitattu 16.1.2011 Loughner tuotiin 10. tammikuuta tuomari Lawrence Andersonin eteen kuulemaan syytteet.Federal Complaint Filed Against Jared Lee Loughner , (pdf), viitattu 18.1.2011. Tuomari kysyi Loughnerilta, ymmärsikö tämä syytteet, ja Loughner vastasi ymmärtävänsä. Alustava kuulustelu määrättiin alkavaksi 24. tammikuuta.Arizona shooting: Latest developments  Viitattu 18.1.2011 Hän oli 13. tammikuuta lähtien pidätettynä Federal Correctional Institution -vankilassa Phoenixissä.Inmate Locator: Jared Lee Loughner  Federal Bureau of Prisons, viitattu 16.1.2011.

Yhdysvaltain valtio haastoi Loughnerin oikeuteen syytettynä seuraavista:
Syyte 1: kongressin jäsenen (Gabrielle Giffordsin) murhayritys.
Syyte 2: valtion työntekijän (Gabriel Zimmerman) murha.
Syyte 3: valtion työntekijän (tuomari John Roll) murha.
Syyte 4: valtion työntekijän (Pamela Simon) murhayritys
Syyte 5: valtion työntekijän (Ron Barber) murhayritys

Liittovaltion suuri valamiehistö (eng. Federal Grand Jury) haastoi 20. tammikuuta Loughnerin alustavasti oikeuteen kolmen syytekohdan perusteella:
Syyte 1: kongressin jäsenen (Gabrielle Giffordsin) murhayritys
Syyte 2: valtion työntekijän (Pamela Simon) murhayritys
Syyte 3: valtion työntekijän (Ron Barber) murhayritysLoughner indicted on three counts , viitattu 20.1.2011

Loughner todettiin sairastamansa skitsofrenian vuoksi oikeustoimikelvottomaksiTuomas Niskakangas, Gabrielle Giffords löytää sanat heikosti, Helsingin Sanomat 12.6.2011 sivu B 1, ja oikeudenkäyntiä lykättiin hänen psyykkisten ongelmiensa vuoksi.

Loughner tunnusti elokuussa 2012 syyllisyytensä ja vältti sen vuoksi kuolemantuomion. 9. marraskuuta 2012 oikeus tuomitsi hänet seitsemään peräkkäiseen elinkautiseen sekä 140 vuoden vankeuteen.

 Uhrit 

Iskussa kuoli kuusi ihmistä, joista kaikki paitsi Christina Taylor Green kuolivat tapahtumapaikalla.
Christina Taylor Green, 9.
Dorothy Morris, 76.
John McCarthy Roll, 63.
Phyllis Scheck, 79.
Dorwin Stoddard, 76.
Gabriel "Gabe" Zimmerman, 30.

13 ihmistä haavoittui luodeista,Melissa Bell and James Buck, Updated: List of injured victims in Arizona shooting released by Pima County sheriff,  The Washington Post, viitattu 16.1.2011 ja yksi loukkaantui yrittäessään estää ampujaa.

 Gabrielle Giffords 
Giffordsia hoitaneet lääkärit olivat jo 9. tammikuuta toiveikkaita hänen toipumisestaan. Neurokirurgian nuoremman ylilääkärin Michael Lemonenin mukaan Giffords pystyi kommunikoimaan samana aamuna toistamalla yksinkertaisia merkkejä mutta piti tämän tilaa edelleen kriittisenä. Kirurgi Peter Rhee tähdensi, että vamma, jonka vasemman aivolohkon takaa lävistänyt luoti aiheutti, voi myöhemmin aiheuttaa uusia haasteita, koska tilanne saattaa muuttua sen mukaan, millaisia vaurioita aivosoluille mahdollisesti aiheutui.Doctors 'optimistic' for congresswoman's recovery, Reuters, viitattu 18.1.2011, Doctors Optimistic About Giffords' Recovery, AOL News, viitattu 18.1.2011 Osa Giffordsin kallosta poistettiin, jotta minimoitaisiin aivovaurion mahdollisuutta tulevaisuudessa.Sanjay Gupta,: What helped Giffords survive brain shot , viitattu 19.1.2011, Turner Broadcasting System Giffordsia alkuun hoitaneet siviililääkärit sanoivat, että luoti meni sisään kallon takaa ja tuli edestä ulos, mutta myöhemmin armeijan lääkärit päättelivät, että luoti olisi kulkenut päinvastaiseen suuntaan.

Giffordsille oli 16. tammikuuta tehty kolme leikkausta. Hänen hengitysputkensa oli siirretty suusta kurkkuun ja samalla asetettiin erillinen ruokintaletku nenästä mahalaukkuun. Giffordsin oikean silmän alueelta poistettiin luun jäänteitä paineen tasaantumiseksi. Giffords irrotettiin myös hengityskoneesta. Leikkauksien jälkeen lääkärit uskoivat hänen pääsevän pois sairaalasta lähiviikkojen aikana, eikä Giffordsilla ole ilmennyt leikkauksista komplikaatioita. Giffordsin perhe päätti siirtää hänet 21. tammikuuta Houstoniin TIRR Memorial hermann Rehabilitation Hospital -sairaalaan jatkohoitoon sen toipumistilastojen perusteella.

Giffords esiintyi ensimmäisen kerran julkisuudessa onnettomuuden jälkeen 28. kesäkuuta tilaisuudessa, jossa jaettiin kunniamerkkejä viimeiselle Endeavour-avaruussukkulan lennon miehistölle. Pyörätuolissa istunut Giffords pääsi sairaalasta pois aiemmin kesäkuussa.

 Reaktioita 
 Julkiset muistotilaisuudet ja marssit 

Uhreille pidettiin useita muistotilaisuuksia, muun muassa 12. tammikuuta Together We Thrive: Tucson and America -muistotilaisuus, johon osallistui presidentti Barack Obama ja noin 12 000 kuulijaa,President and Mrs. Obama to Visit UA Campus Wednesday, viitattu 19.1.2011Houstonians Hold Vigil For Tucson Shooting Victims , viitattu 21.1.2011 sekä rukoustilaisuuksiaSunday's "United We Run Tucson" to benefit families of the fallen, viitattu 20.1.2011 ja hyväntekeväisyysjuoksu.United We Run, Fun Run & Walk , viitattu 20.1.2011Cleansing ceremony at Safeway helps many, viitattu 21.1.2011


Walk for Peace -marssi alkoi pastori Brian Kelly Foxin rukouksella Little Chapel of Hope -seurakunnasta. Arviolta 500 ihmistä marssi rauhan puolesta (eng. Walk For Peace) McCormick-puistosta Giffordsin toimistolle kunnioittaakseen tragediasta kärsineitä ihmisiä ja heidän omaisiaan.Arizona Daily Star: Walk for Peace in Tucson draws hundreds, viitattu 18.1.2011, Hundreds participate in Tucson Walk for Peace, viitattu 18.1.2011

 Poliittiset reaktiot 
Yhdysvaltain presidentti Barack Obama kuvaili tekoa "järjettömäksi väkivallanteoksi". lisäten, että "näin järjettömällä ja kauhealla teolla ei ole paikkaa vapaassa yhteiskunnassa".Obama, Barack 8. tammikuuta: "The President's Statement on the Attack in Arizona". The White House. Viitattu 17.1.2011 Obama pyysi viettämään hiljaisen hetken 10. tammikuuta klo 11.00 uhrien muistoksi ja määräsi suruliputuksen.Arizona shooting: Latest developments   Liittovaltion poliisi FBI on luvannut auttaa paikallisia viranomaisia tapauksen tutkinnassa. 17. tammikuuta ABC World News ja The Washington Postin tekemän mielipidemittauksen mukaan 78 % amerikkalaisista suhtautui positiivisesti tapaan, jolla presidentti Obama puhui tapauksesta.Poll: Nearly 80% approve of Obama's response to shootings , viitattu 18.1.2011

Arizonan kuvernööri Jan Brewer sanoi ampumistapauksesta: "Ajatukseni ja rukoukseni ovat kongressiedustaja Giffordsin ja hänen perheensä, kongressiedustajan henkilökunnan ja heidän perheidensä, kuten myös muiden uhrien, jotka kärsivät tästä järjettömästä ja julmasta väkivallasta."Arizona Congresswoman Gabrielle Giffords shot: reaction" , viitattu 17.1.2011. The Arizona Republic Yhdysvaltain edustajainhuoneen puhemies John Boehner sanoi: "Hyökkäys palvelevassa virassa olevaa työntekijää kohtaan on hyökkäys kaikkia virassa olevia työntekijöitä kohtaan. Yhteiskunnassamme ei ole tilaa väkivaltaisuudelle ja uhkailulle virkavaltaa kohtaan... tämä on surullinen päivä maallemme."Boehner Condemns Attack on Congresswoman Gabrielle Giffords . Lehdistötiedote, viitattu 17.1.2011. Yhdysvaltain korkeimman oikeuden puheenjohtaja John Roberts totesi: "Me oikeuslaitoksessa olemme kärsineet kauhean menetyksen, menettäessämme yhden omistamme, tuomari John Rollin."Statement from Chief Justice Roberts on Death of Judge Roll, Fox News Channel, viitattu 17.1.2011 Monet muut poliitikot Arizonasta ja kaikkialta Yhdysvalloista puhuivat julkisesti ampumatapauksesta, esimerkiksi senaattori John KylMike Sunnucks. "Arizona, federal leaders speak out on shootings". Phoenix Business Journal ja John McCain"McCain: Shooting a 'terrible, terrible' tragedy". The Washington Post. sekä Yhdysvaltain edustajainhuoneen jäsenet Eric Cantor ja Nancy Pelosi. Sarah Palin sanoi "syvimmät osanottoni"."In quotes: Reaction to Arizona shooting". BBC News"Palin offers condolences to Giffords family" . KSPR (Perkin Media, LLC)

Yhdysvaltalaisen Teekutsuliikkeen suosio on kärsinyt tapauksen johdosta, kun maan lehdistö on liittänyt sen tapahtuman taustoihin. Loughnerilta on löytynyt teekutsuliikkeen aineistoa, ja esille on nostettu erityisesti Sarah Palinin verkkosivujen kartta, jossa oli aseen tähtäimen kuva kohdistettu tiettyihin liikkeen vastustajien vaalipiireihin, muun muassa Gabrielle Giffordsin Arizonaan.

Ampumistapausta kommentoivat monet poliitikot Yhdysvaltain ulkopuolelta, muun muassa Lawrence Cannon, David Cameron ja José Luis Rodríguez Zapatero mainitsivat osanottonsa. Fidel Castro tuomitsi teon kolumnissaan "Julma teko" (eng. An Atrocious Act).Castro weighs in on Arizona shooting, CNN, Viitattu 12.1.2011Fidel Castro Condemns Attack on U.S. Congresswoman". Fox News Channel

 Hiljainen hetki avaruudessa 
Giffordsin lanko, Retkikunta 26:n komentaja astronautti Scott J. Kelly, Giffordsin aviomiehen Mark Kellyn veli, puhui Kansainväliseltä avaruusasemalta tiimityön tärkeydestä ja kuinka se on elintärkeää avaruudessa ja toivoi samaa maan kamaralle. Puhuessaan aamulla 18. tammikuuta Scott Kelly mainitsi olevansa rohkaistunut siitä edistymisestä, jota Giffordsin toipumisessa oli jo siihen mennessä tapahtunut. "Ne ovat todella hyviä uutisia," hän sanoi. "Joka kerta, kun puhuin veljeni kanssa, näytti siltä, että Giffords todella tekee edistystä pienten askeleiden tavoin. Tämän tapaisessa vammassa se on äärimmäisen tärkeää, ja me kaikki olemme hyvin optimistisia hänen tulevaisuudestaan."Giffords' brother-in-law comments from the International Space Station , viitattu 19.1.2011 

Mark Kellyn on määrä johtaa tulevaa lentoa avaruuteen, joka on suunniteltu alkavaksi 19. huhtikuuta 2011 Endeavour-sukkulalla. Mark Kellyn ollessa vielä lennon komentaja NASA kuitenkin määräsi lennolle toisen johtajan, Frederick Sturckowin hänen varalleen, jotta Kelly voi jäädä tarvittaessa vaimonsa luokse. Scott Kelly sanoi: "Se on ratkaisu, jonka hän tekee nevotteluiden tuloksena toimistossamme ja muiden NASA:n työntekijöiden kanssa. "Paljon asioita täytyy ottaa huomioon. Uskon, että hän tekee oikean ratkaisun ja uskon että hän myös toimii kuten Gabrielle tahtoisi hänen toimivan. Muutaman viikon päästä tiedämme varmasti enemmän." Scott Kelly sanoi soittavansa veljelleen kahdesti päivästä avaruusasemalta tiedustellakseen Giffordsin tilaa ja olleensa yhteydessä myös muihin perheenjäseniin sekä ystäviin.

Kansainvälisellä avaruusasemalla vietettiin 17. tammikuuta hiljainen hetki uhrien muistoksi. Ennen hiljaista hetkeä Mark Kelly sanoi: "Kun katson ikkunastani maata, se näyttää rauhalliselta planeetalta, mutta se ei ole ... Meidän täytyy menetellä ja toimia paremmin." 

 Hyväntekeväisyys ja lahjoitukset 
Safeway lahjoitti rahastonsa pohjalle 100 000 dollaria uhrien hyväksi.Safeway establishes fund for Tucson shooting victims, viitattu 21.1.2011 Opiskelijat ovat myyneet yli 20 000 rannekorua, joissa on teksti "Muista 8. tammikuuta", Christina Taylor Green Memorial Fund- ja Tragedy in Tucson Victims' Fund -rahastojen hyväksi.Students raising money for tragedy's victims with memorial bracelets , viitattu 21.1.2011 Giffordin henkilökunta lahjoitti 600 pehmolelua lapsille useaan eri sairaalaan.Gifford's staff donates stuffed animals to children, viitattu 21.1.2011. Lisäksi uhreille perustettiin useita muitakin rahastoja.

 Vaikutus musiikkiin 
Sophie B. Hawkins sävelsi, sanoitti ja lauloi kappaleen "Flying at Half Mast", joka kertoo tragediasta, Giffordsista ja Taylorista. Kappaleessa sanotaan, että hulluuden johtaessa tai ottaessa vallan maassa kansa elää "lippu puolitangossa", josta kappale sai nimensä. Kappaleessa lauletaan Christina Taylorista, että hän syntyi päivänä (Syyskuun 11. päivän iskut), jolloin jopa ateistit polvistuivat rukoilemaan. Laulussa kerrotaan myös Taylorista, että maan suola huusi kipuaan, kun luoti läpäisi hänen sydämensä.

 Lähteet 

 Aiheesta muualla 

 Safeway Announces Formation of Tucson Victims Fund, 13.1.2011. 
 Remarks by the President at a Memorial Service for the Victims of the Shooting in Tucson, Arizona, 12.1.2011. 
 "United States of America v. Jared Lee Loughner" , oikeuden pöytäkirja, 9.1.2011. 
 Arizona shooting: Latest developments 1/2 , CNN 
 Arizona shooting: Latest developments 2/2 , CNN 
 Tutkija: Arizonan tapaus ei jää viimeiseksi. Ylen uutiset 10.1.2011.

Luokka:30.16 Rikokset, kriminologia
Luokka:Arizonan historia
Luokka:Vuoden 2011 rikokset
Luokka:Joukkosurmat Yhdysvalloissa
Luokka:Joukkoampumiset Yhdysvalloissa
Joukkoampuminen 2011